**José Pedro Balmaceda Pascal** (\* 2. apríl 1975, Santiago de Chile), známy hlavne ako **Pedro Pascal**, je čilský a americký herec. Medzi jeho najznámejšie role patrí Oberyn Martell z štvrtej série fantasy seriálu *Hra o tróny*, Javier Peña zo seriálu *Narcos*, Din Djarin/Mandalorian v seriáli *The Mandalorian a* Joel Miller zo seriálu *The Last of Us*.

Životopis
---------

Narodil sa v Santiago de Chile. Jeho rodičia podporovali Salvadora Allende a boli zapojení do opozičného hnutia proti vojenskej diktatúre Pinocheta v Čile. Kvôli tomu krátko po jeho narodení získala rodina politický azyl v Dánsku. Vyrastal v Orange County v Kalifornii a San Antoniu v štáte Texas. V detstve sa venoval pretekárskemu plávaniu, v jedenástich rokoch sa zúčastnil štátneho majstrovstva v Texase, ale plávaniu sa prestal venovať na úkor hodín herectva. Vyštudoval herectvo na Orange County School of the Arts a na Newyorskej univerzite Tisch School of the Arts. Dvadsať rokov žije v New Yorku. Jeho mladší brat Lucas Balmaceda je známy čilský herec.

Kariéra
-------

Objavil sa v mnohých televíznych seriáloch ako *Buffy, premožiteľka upírov*, *Dobrá manželka*, *Homeland – Zradca*, *Mentalista* a *Graceland*. V roku 2013 bol obsadený do role Oberyna Martella v seriáli *Hra o tróny*. V roku 2015 získal rolu agenta Javiera Peñu v seriáli od Netflixu *Narcos*. V tom istom roku sa objavil vo filme *Bloodsucking Bastards*, kde si zahral upíra Maxa.

V roku 2015 sa objavil po boku Heidi Klum vo videoklipe speváčky Sia s názvom „Fire Meet Gasoline". V roku 2017 stvárnil agenta Whiskeyho v akčnom snímku *Kingsman: Zlatý kruh*. V roku 2019 bol obsadený do hlavnej role Din Djarina/Mandaloriana v seriáli *The Mandalorian* zo sveta Star Wars, rovnakú postavu stvárnil v druhej aj v tretej sérii seriálu. V tejto roli ho môžeme vidieť aj v troch epizódach seriály Boba Fett: Zákon podsvetia. V roku 2023 obsadil hlavnú rolu v seriáli *The Last of Us*.

Iné projekty
------------

Commons
* Spolupracuj na Commons Commons ponúka multimediálne súbory na tému **Pedro Pascal**

Externé odkazy
--------------

* Pedro Pascal v Česko-Slovenskej filmovej databáze
* Pedro Pascal v Internet Movie Database (po anglicky)

Zdroj
-----

*Tento článok je čiastočný alebo úplný preklad článku Pedro Pascal na českej Wikipédii.*

| * z
* d
* u
Držitelia ceny Screen Actors Guild Award za najlepší mužský herecký výkon v seriály (dráma) |
| --- |
| 
* Dennis Franz (1994)
* Anthony Edwards (1995)
* Dennis Franz (1996)
* Anthony Edwards (1997)
* Sam Waterston (1998)
* James Gandolfini (1999)
* Martin Sheen (2000)
* Martin Sheen (2001)
* James Gandolfini (2002)
* Kiefer Sutherland (2003)
* Jerry Orbach (2004)
* Kiefer Sutherland (2005)
* Hugh Laurie (2006)
* James Gandolfini (2007)
* Hugh Laurie (2008)
* Michael C. Hall (2009)
* Steve Buscemi (2010)
* Steve Buscemi (2011)
* Bryan Cranston (2012)
* Bryan Cranston (2013)
* Kevin Spacey (2014)
* Kevin Spacey (2015)
* John Lithgow (2016)
* Sterling K. Brown (2017)
* Jason Bateman (2018)
* Peter Dinklage (2019)
* Jason Bateman (2020)
* Lee Jung-jae (2021)
* Jason Bateman (2022)
* Pedro Pascal (2023)

 |

Autoritné údaje: * BnF: 177109799
* GND: 1117480038
* ISNI: 0000000123658401
* LCCN: no2011112305
* NK ČR: xx0263141
* VIAF: 173578341
* WorldCat: lccn-no2011112305